ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1610 

31 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 59,65 στρεμ¬ 
μάτων στη θέση «Στρατηγιανή Βρύση» οικισμού 
Στρατηγιανών Κοινότητας ΣηρικαρΙου επαρχίας Κι- 
σάμου Νομού ΧανΙων.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός του ΑΚ 18788 οικοπέδου στο ΟΤ 92 


Δήμου Τριανδρίας, ως χώρου ανέγερσης Πολιτιστι¬ 
κού Κέντρου Δημοτικού Ωδείου. 2 

Αναστολή χορήγησης οικοδομικών αδειών επί εξ (6) 
μήνες στο ΟΤ 51 περιοχής Τερψιθέας του Δήμου 

Σταυρούπολης (νομού Θεσσαλονίκης). 3 

Καθορισμός ορίων, όρων και περιορισμών δομήσεως 
του οικισμού Ξυνονερίου της Κοινότητας Ξυνονε- 
ρίου Ν. Καρδίτσας (αναθεώρηση της 4003/9.7.86 
ΦΕΚ 986/Δ716.10.86 αποφάσεως). 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5717 (1) 

Κήρυξη αναδασωτέας έκτασης εμβαδού 59,85 στρεμμά¬ 
των στη θέση «Στρατηγιανή Βρύση» οικισμού Στρατη- 
γιανών Κοινότητας ΣηρικαρΙου επαρχίας Κισάμου Νο¬ 
μού ΧανΙων. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα από το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 

3. Τις διατάξεις του Ν. 998/79 «περί προστασίας των 


δασών κ.λπ.» και ειδικώτερα: 

α. του άρθρου 41 παρ. 1 ,β του άρθρου 38 παρ. 1. 

4. Τις διαταγές του Υπουργείου Γεωργίας: 

α. 180417/1180/8.7.80 β. 182447/3049/24.9.80. 

5. Την υπ’ αριθμ. 5716/10.12.93 εισηγητική έκθεση 
της Δ/νσης Δασών ΧανΙων σχετική με την κήρυξη ως ανα¬ 
δασωτέας της εκτάσεως που αναφέρεται στο θέμα της 
παρούσας αποφάσεως λόγω πυρκαγιάς της, αποφασί¬ 
ζουμε: 

Κηρύσουμε αναδασωτέα την κομμένη δημόσια δασική 
έκταση εμβαδού πενήντα εννέα και εξήντα πέντε στρεμ¬ 
μάτων (59,65 στρ.) που βρίσκεται στη θέση «Στρατηγιανή 
Βρύση» περιοχής Κοινότητας ΣηρικαρΙου επαρχίας Κισά- 
μας νομού ΧανΙων. Η αναδασωτέα έκταση περικλείεται 
από τα στοιχεία ΑΒΓΔΕΖΗΘΙΑ του συνημμένου τοπογρα- 
φΐκού σχεδιαγράμματος, το οποίο είναι αναπόσπαστα 
προσαρτημένο στην παρούσα απόφασή μας και θεωρη¬ 
μένο από τον προϊστάμενο της Δ/νσης Δασών ΧανΙων, 
έχει δε όρια: 

Ανατολικά: Περικλείεται από δασικής εκτάσεως με την 
Ιδια φυτοκάλυψη. 

Δυτικά: Περικλείεται από δασικές εκτάσεις με την Ιδια 
φυτοκάλυψη. 

Βόρεια: Περικλείεται από δασικές εκτάσεις με την Ιδια 
φυτοκάλυψη. 

Νότια: Περικλείεται από δασικές εκτάσεις με την Ιδια 
φυτοκάλυψη. 

Σκοπός της κηρύξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ¬ 
τής, η αποκατάσταση με φυσική αναγέννηση της κομμέ¬ 
νης αυτοφυούς δασικής βλάστησης και ο αποκλεισμός της 
διάθεσης αυτής για άλλη χρήση. 

Η κομμένη δασική έκταση καλυπτόταν από βλάστηση 
των ειδών ερείκης, κουμαριάς και πουρναριού. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Χανιά, 10 Δεκεμβρίου 1993 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠ/ΠΜ/24904/591 (2) 

Χαρακτηρισμός του ΑΚ 18788 οικοπέδου στο ΟΤ 92 Δή¬ 
μου Τριανδρίας, ως χώρου ανέγερσης Πολιτιστικού Κέ-' 
ντρου Δημοτικού Ωδείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. Δ/τος της 17.7.1923 περί σχε¬ 
δίων πόλεων κ.λπ. όπως τροποποιήθηκαν και συμπληρώ¬ 
θηκαν και ειδικώτερα το άρθρο 3. 

2. Τις διατάξεις του ΑΝ 314/1968 (ΦΕΚ 47/Α) όπως συ¬ 
μπληρώθηκαν με το άρθρο 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του αριθμ 183/1986 Π.Δ/τος (ΦΕΚ 
70/Α) και ειδικώτερα το άρθρο 1. 

4. Την ΔΠ/ΠΜ/29247/1112/90/11.4.91 απόφαση Νο¬ 
μάρχη (ΦΕΚ 3/2Δ/24.5.91) αναθεώρησης του Ρυμοτομι¬ 
κού Σχεδίου Τριανδρίας. 

5. Την με αριθμ. 209/92 απόφαση του Δημοτικού Συμ¬ 
βουλίου Τριανδρίας. 

6. Την με αριθμ. 638/93 πράξη του Συμβουλίου Χωρο¬ 
ταξίας Ν. θεσ/νίκης (συνεδρία 26η/22.6.93), αποφασί¬ 
ζουμε: 


Άρθρο 1 

ΕγκρΙνεται ο χαρακτηρισμός του Α.Κ. 18788 οικοπέδου 
στο Ο.Τ. 92 του Δήμου Τριανδρίας, ως χώρου για την ανέ¬ 
γερση πολιτιστικού κέντρου - Δημοτικού Ωδείου όπως 
αυτό σημειώνεται με τα στοιχεία ΑΒΓΜ στο τοπογραφικό 
διάγραμα που θεωρήθηκαν από την διευθύντρια Πολεο¬ 
δομίας θεσ/νίκης και συνοδεύει την παρούσα απόφα¬ 
σης. 

Άρθρο 2 

Δαπάνες 

Από το κανονιστικού χαρακτήρα σκέλος αυτής της από¬ 
φασης δεν προκύπτουν δαπάνες σε βάρος του κρατικού 
προϋπολογισμού ή του οικείου Ο.Τ.Α. (Δήμου Τριαν¬ 
δρίας). 

Άρθρο 3 

1. Η απόφαση αυτή μαζί με το τοπογραφικό διάγραμμα 
που τη συνοδεύει να δημοσιευθούν στην Εφημερίδα της 
Κυβερνήσεως (Ν.Δ. 1018/71). 

2. Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Θεσσαλονίκη, 24 Νοεμβρίου 1193 

Ο Νομάρχης 
Κ. ΠΑΠΑΔΟΠΟΥΛΟΣ 

Αριθ. ΔΠ/ΠΜ/οικ/61203/2090 (3) 

Αναστολή χορήγησης οικοδομικών αδειών επί εξ (6) μήνες 

στο ΟΤ 51 περιοχής Τερψιθέας του Δήμου Σταυρού- 

πολης (νομού Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Το ΝΔ της 17.7.23 «περί σχεδίων πόλεων κλπ.» (ΦΕΚ 
228 Α) και ειδικώτερα το άρθρο 8 όπως τροποποιήθηκε 
μεταγενέστερα. 

2. Το άρθρο 12 του Ν. 051/77 (ΦΕΚ 207 Α) όπως συ¬ 
μπληρώθηκε με το άρθρο 31 (παρ. 5) του Ν. 1577/85 
«Γ.Ο.Κ.» (ΦΕΚ 210 Α). 

3. Το ΠΔ183/86 «έγκριση τροποποιήσεων σχεδίων πό¬ 
λεων και καθορισμός όρων και περιορισμών δόμησης από 
τους Νομάρχες» (ΦΕΚ 70 Α) και ειδικώτερα το άρθρο 1. 

4. Την με αριθμό 190/90 Απόφαση του Δημοτικού Συμ¬ 
βουλίου Σταυρούπολη) για επιβολή αναστολής έκδοσης 
οικοδομικών αδειών στο ΟΤ 51 της περιοχής Τερψιθέας 
του Δήμου Σταυρούπολης επί εξη (6) μήνες, (εν όψει τρο¬ 
ποποίησης του ρ. σχεδίου στο υπόψη Ο.Τ. που έχει προ- 
ταθεί με την 23/90 και 91/91 αποφάσεις του Δημοτικού 
Συμβουλίου Σταυρούπολης. 

5. Τα από 7.12.92 πρακτικά της Επιτροπής καταλληλό¬ 
τητας που έχει συσταθεί με την ΔΚΠ/ΠΠ/17742/91 από¬ 
φαση Νομάρχη Θεσσαλονίκης. 

6. Την γνώμη του Συμβουλίου Χωροταξίας Οικισμού και 
Περιβάλλοντος Ν. Θεσσαλονίκης όπως διατυπώθηκε στις 
20/1993 και 386/1993 πράξεις μετά αντίστοιχα από την 


σχετική από 12.1.93 εισήγηση του Τμήματος Πολ. Μελε¬ 
τών προς το ΣΧΟΠ/Ν. Θεσσαλονίκης και το από 14.4.93 
Υπηρεσιακό σημείωμα του Τ.Π.Μ. της Δ. Πολεοδομίας 
προς το ΣΧΟΠ Ν. Θεσσαλονίκης, αποφασίζουμε: 

Άρθρο 1 (ρυθμίσεις) 

Αναστέλεται επι εξ (6) μήνες η χορήγηση οικοδομικών 
αδειών στο ΟΤ 51 περιοχής «Τερψιθέα» του Δήμου Σταυ¬ 
ρούπολης, όπως αυτό σημειώνεται με κοινή γραμμή στο 
διάγραμμα κλίμακας 1:500 που θεωρήθηκε από την Προϊ- 
σταμένη της Δ/νσης Πολεοδομίας Θεσσαλονίκης και συ¬ 
νοδεύει αυτή την απόφαση. 

Άρθρο 2 (κάλυψη δαπάνης) 

Από τις διατάξεις αυτής της απόφασης δεν προκύπτει 
δαπάνη σε βάρος του κρατικού προϋπολογισμού ή του 
προϋπολογισμού του Δήμου Σταυρούπολης. 

Άρθρο 3 (δημοσίευση -έναρξη ισχύος) 

1. Η παρούσα απόφαση μαζί με το διάγραμμα που την 
συνοδεύει να δημοσιευθεί στην Εφημερίδα της Κυβερνή- 
σεως. 

2. Η ισχύς της να αρχίσει από την δημοσίευσή της στην 
Εφημερίδα της Κυβερνήσεως. 

Θεσσαλονίκη, 24 Νοεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 

Αριθ. 3221 (4) 

Καθορισμός ορίων, όρων και περιορισμών δομήσεως του 

οικισμού Ξυνονερίου της Κοινότητας Ξυνονερίου Ν. 

Καρδίτσας (αναθεώρηση της 4003/9.7.86 ΦΕΚ 986/ 

Δ716.10.86 αποφάσεως. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του από 24.4.85 Π.Δ/τος (ΦΕΚ 181 /Δ7 
3.5.85) «περί καθορισμού ορίων οικισμών της χώρας κάτω 
των 2.000 κατοίκων» καθώς και τα μεταγενέστερα τροπο- 
ποιητικά διατάγματα αυτού. 

2) Την υπ’ αριθμ. 4003/9.7.86 (ΦΕΚ 986/Δ/16.10.86) 
προηγούμενη απόφαση Νομάρχου Ν. Καρδίτσας «περί 
οριοθετήσεως οικισμού «Ξυνονερίου». 

3) Την υπ’ αριθμ. 6125/14.2.89 (ΦΕΚ 150/Δ714.3.89) 
απόφαση Νομάρχου Ν. Καρδίτσας «περί επιβολής ειδικών 
όρων δομήσεως σε οικισμούς του Ν. Καρδίτσας». 

4) Την 36/1993 απόφαση του Κοινοτικού συμβουλίου 
της Κοινότητας Ξυνονερίου. 

5) Την υπ' αριθμ. 95/1993 απόφαση του Συμβουλίου 
Χ.Ο.Π. Ν. Καρδίτσας. 

6) Το Ν. 2081 /92 (ΦΕΚ 154/Α /92) και δη το άρθρο 27 
«περί ελέγχου δαπανών». 

7) Το υπ’ αριθμ. 7266/5.10.93 έγγραφο της Δ/σεως 


του Δασαρχείου Καρδίτσας, αποφασίζουμε: 

α) Καθορίζουμε τα όρια του οικισμού Ξυνονερίομ της 
Κοινότητας Ξυνονερίου Ν. Καρδίτσας με τα στοιχεία 1,2, 
3,....... 10,11,1, όπως αυτά φαίνονται και περιγράφοντα 

στο συνοδεύουν την παρούσα σχεδιάγραμμα χάρτου σε 
κλίμακα 1:5000, το οποίο αποτελεί αναπόσπαστο τμήμο 
της παρούσας. 

β) Καθορίζεται οικοδομική γραμμή σε απόσπαση 12 μ. 
από τον άξονα του επαρχιακού δρόμου. 

γ) Κατά τα λοιπά ισχύουν όσα στις 4003/86 και 6125/89 
αποφάσεις Νομάρχου Ν. Καρδίτσας αναφέρονται. 

Άρθρο 2 

Η παρούσα ουδεμία δαπάνη προκαλεί. 

Άρθρο 3 

Η παρούσα με το συνοδεύον σχεδιάγραμμα χάρτου δημο¬ 
σιεύεται στην Εφημερίδα της Κυβερνήσεως. 

Η ισχύς της παρούσης αρχίζει από την ημέρα της δημο- 
σιεύσεώς της στην Ε.τ.Κ. 

Καρδίτσα, 10 Δεκεμβρίου 1993 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 

